

REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA BABINA GREDA

OPĆINSKI NAČELNIK

KLASA: 402-08/17-80/4

UR.BROJ: 2212/02-02/17-01-1

U Babina Greda, 10. siječnja 2016.g.

**OPĆINA BABINA GREDA**

## Javni natječaj za financiranje programa i projekata od interesa za opće dobro koje provode udruge u sportu na području Općine Babina Greda za 2017. godinu

**U P U T E Z A P R I J A V I T E L J E**

datum raspisivanja Javnog natječaja

**10. siječnja 2017.**

Rok za dostavu prijava

1. **veljače 2016. godine do 10:00 sati**

**u pisarnicu Općine Babina Greda, u zatvorenoj omotnici neovisno na koji način se dostavlja prijava (poštom ili osobno)**

* 1. **OPIS PROBLEMA ČIJEM SE RJEŠAVANJU ŽELI DOPRINIJETI OVIM JAVNIM NATJEČAJEM**

 Općina Babina Greda jedinica je lokalne samouprave koja zadovoljenje potreba svog stanovništva rješava većinom vlastitim resursima, međutim dio potreba lokalnog stanovništva nastoji zadovoljiti upravo u suradnji s mještanima Općine organiziranim u udruge i druge oblike organiziranja, dajući ima na raspolaganje dio javnih prihoda Općine Babina Greda za provođenje aktivnosti koje će pomoći razvoju Općine i povećanju kvalitete življenja svih mještana.

 U Hrvatskoj je utvrđeno, a zakonom i prihvaćeno da područje sporta obuhvaća tri sub područja, pa tako i sport u Općini Babina Greda možemo podijeliti na:

1. Natjecateljski sport (svih vrsta i kategorija)

2. Sportsku rekreaciju (sport za sve)

3. Sport u području obrazovanja

 Razvoj **natjecateljskog sporta** pretpostavlja uključivanje djece predškolske i mlađe školske dobi u organiziranu i planiranu sportsku aktivnost. Svrha pružanja potpore vrhunskim i darovitim sportašima je razvoj i unapređenje rezultata sportaša mlađih dobnih kategorija, čije su motoričke i funkcionalne sposobnosti, kognitivne sposobnosti i kognitivne osobine iznad prosjeka njihove sportske populacije, odnosno čije prirodne osobine i početni rezultati ukazuju na mogućnosti ostvarenja vrhunskih rezultata u određenom sportu.

 U manjim sredinama kao što je Općina Babina Greda je veoma teško, često nemoguće povući granicu između natjecateljskog sporta i sportske rekreacije u užim pojmovnim značenjima pojedine grane sporta. Mnogi manji klubovi (udruge) imaju jasna natjecateljska obilježja, ali kvalitetom i prije svega kvantitetom trenažnih procesa i bavljenja sportom prije spadaju u rekreaciju. Također, dosta udruga (prije svega u individualnim sportovima) prakticiraju sportsku školu, bez nekih većih natjecateljskih ambicija, te ih se također može svrstati u sportsku rekreaciju.

 **Sportska rekreacija**, pravilnije rečeno kineziološka rekreacija, je širok pojam kojim opisujemo tjelesnu aktivnost građana svih generacija s ciljem podizanja kvalitete života. Kvaliteta života je višeznačan pojam koji podrazumijeva subjektivni osjećaj zadovoljstva u odnosu na faktore kao što su zdravlje, kvaliteta obrazovanja, stanovanja, prehrane, socijale sigurnosti, ljudskih sloboda, slobodnog vremena i drugo. Upravo ovo posljednje: slobodno vrijeme, je područje koje u modernim društvima preuzima sve veću važnost u svakodnevnom životu, odnosno pravilno korištenje slobodnog vremena značajno utječe na povećanje kvaliteta življenja u cjelini. Kineziološka rekreacija zauzima sve veći dio slobodnog vremena.

 Osnovni razlog koji je doveo do potrebe čovjeka za sportskom rekreacijom je spoznaja o nekvalitetnom načinu života, posebno u velikim urbanim sredinama, gdje pomanjkanje kretanja, smanjenje fizičkog udjela u radu, zagađenost zraka utječu na pojavu ozbiljnih zdravstvenih problema.

 Sportska rekreacija je primjerena svim kategorijama ljudi, a prema dobi populacije kojoj je namijenjena, smjernice djelovanja možemo podijeliti u tri skupine:

* djeca i mladi: svestrani razvoj psihofizičkih sposobnosti
* odrasli: održavanje i unapređenje općih i radnih sposobnosti
* starije osobe: održavanje i unapređenje općih i specifičnih sposobnosti

 Struka je prepoznala veliki pozitivni utjecaj sportske rekreacije na smanjenje kardiovaskularnih bolesti (ateroskleroze, moždanih i srčanih udara), zaštitu od pretilosti, pojavu dijabetesa, poremećaja i bolesti lokomotornog sustava, na osjećaj stresa, prekomjernog umora i drugih negativnih pojava.

 Kod **sporta u području obrazovanja** u Općini Babina Greda postoji problem ne adekvatnog prostora za održavanje istog. U postupku je izgradnja školske – sportske dvorane, ali je trenutno je zaustavljen proces izgradnje iste, koja će riješiti navedeni problem. Tek tada će se moći pristupiti adekvatnoj analizi početnog stanja u navedenom. Za sada djeca svoju potrebu za tjelesnom aktivnošću rješavaju ili u holu škole kada je vani nepovoljno vrijeme ili u parku kod crkve ili na zelenoj površini preko puta crkve.

**1.2. CILJEVI JAVNOG POZIVA I PRIORITETI ZA DODJELU SREDSTAVA**

 Natječajni postupak provodi se u skladu sa *Zakonom o sportu* (Narodne novine, broj 71/06, 124/10, 124/11, 86/12 i 94/13), *Zakonom o udrugama* (Narodne novine, broj 74/14), *Uredbom o* *kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge* (Narodne novine, broj 26/15) i *Pravilnikom o financiranju programa, projekata i manifestacija koje provode organizacije civilnog društva*.

 **Cilj Programa javnih potreba u sportu je ostvarenje programa sportskih udruga s područja Općine Babina Greda kojima ili sportskih udruga izvan područja Općine Babina Greda, ali koji djeluju u interesu mještana i same Općine Babina Greda. Navedenim će se povećati kvaliteta života svih mještana ili većeg broja mještana.**

 Sredstva za (su)financiranje provedbe programa u sportu i rekreaciji osiguravaju se u općinskom proračunu iz općih poreznih prihoda.

 Natječajni postupak provodi se u skladu sa standardima financiranja programa udruga iz javnih izvora propisanima *Uredbom o kriterijima, mjerilima i postupcima financiranja i ugovaranja* *programa i projekata od interesa za opće dobro koje provode udruge* (Narodne novine, broj26/2015.).

 **Opći cilj** ovog javnog poziva je razvoj sporta u Općini Babina Greda ipovećanje kvaliteteživotadjece, mladeži te svih mještana kroz provođenje sportskih programa treninga i natjecanja u sportskim klubovima Općine.

 **Specifični cilj** ovog javnog pozivaje razviti i provesti učinkovite i održive aktivnosti koje ćepridonijeti razvoju sporta u cjelini i sportskih vještina, posebice djece i mlađih dobnih skupina, te razvijanju amaterskog sporta, odnosno rekreacije kao zdravog stila života za sve dobne skupine, kao i uključivanje u sportske aktivnosti osobe s teškoćama u razvoju i osoba s posebnim potrebama.

 **Prioriteti za dodjelu sredstava** su razne projektne aktivnosti kojima se unaprjeđujekvaliteta života djece, mladeži i svih stanovnika Općine kroz provođenje sportskih i rekreacijskih aktivnosti, a koje su usmjerene na sljedeća prioritetna područja:

* poticanje i promicanje sporta te pokroviteljstvo Općine Babina Greda na pojedinim sportskim manifestacijama,
* provođenje izvannastavnih sportskih aktivnosti djece, mladeži kao i programi sportskih škola djece i mladih,
* djelovanje sportskih udruga te programi nastupa sportaša i sportskih udruga od osobitog značaja za Općinu na značajnim natjecanjima,
* redovite aktivnosti sportaša, sportska priprema, domaća i međunarodna natjecanja, te opća i posebna zdravstvena zaštita sportaša,
* sportsko- rekreacijske aktivnosti građana.

**1.3. PLANIRANI IZNOSI I UKUPNA VRIJEDNOST JAVNOG POZIVA**

Za financiranje projekata/programa u okviru ovog Javnog poziva okvirni raspoloživ iznos je **306.000,00 kuna.**

**Najmanji iznos** financijskih sredstava koji se može ugovoriti po programu je **2.000,00 kuna.**

**Najveći iznos** financijskih sredstava koji se može ugovoriti po programu je **70.000,00 kuna.**

 U slučaju da se predmetni projekt/program ne financira u 100% iznosu iz proračuna Općine Babina Greda, udruga je dužna osigurati preostali iznos do punog iznosa projekta/programa.

 **Isti prijavitelj može podnijeti prijavu za više programa/projekata.**

**Program se prijavljuje s rokom provedbe do zaključno sa 31. prosinca 2017.**

1. **FORMALNI UVJETI POZIVA**

**2.1. PRIJAVITELJI: TKO MOŽE PODNIJETI PRIJAVU?**

***Prihvatljivi prijavitelji***

Pravo podnošenja prijave projekta/programa imaju udruge čiji su ciljevi i djelatnosti usmjereni ka zadovoljenju javnih potreba stanovnika Općine Babina Greda u području sporta, a kojima temeljna svrha nije stjecanje dobiti i čije aktivnosti Povjerenstvo za provedbu javnog natječaja ne ocijeni kao gospodarsku djelatnost u sportu.

Za provođenje projekta/programa **nije obvezno partnerstvo**, međutim **ono se preporučuje** iz razloga što je namjera Općine Babina Greda međusobno povezati organizacije i potaknuti ih na međusobnu suradnju i osmišljavanje zajedničkih aktivnosti.

Prijavitelj može djelovati u partnerstvu s najmanje jednom udrugom. Partneri moraju zadovoljiti sve uvjete prihvatljivosti koji vrijede i za prijavitelja. **Prijavitelj i partner** prijavi trebaju **priložiti** popunjenu, potpisom odgovorne osobe te pečatom ovjerenu **Izjavu o partnerstvu.** Izjavu popunjava i potpisuje svaki od partnera pojedinačno i mora biti priložena u izvorniku.

Prilikom prijave potrebno je voditi računa o tome da je partnerstvo utemeljeno na međusobnim odnosima, na dogovoru ili eventualnom ugovoru o međusobnim pravima i obvezama i da svaki loš odabir partnera u projektu može dovesti u pitanje realizaciju aktivnosti i ostvarenje zacrtanih ciljeva. Općina Babina Greda potpisuje Ugovor isključivo s prijaviteljem programa/projekta kojeg u konačnici smatra odgovornim za kvalitetnu provedbu programa/projekta te namjensko trošenje sredstava i redovito izvještavanje.

**Prijavitelji moraju zadovoljiti sljedeće uvjete:**

1. da imaju sjedište na području Općine Babina Greda ili da provode aktivnosti od općeg interesa za Općinu Babina Greda;
2. da su upisani u Registar udruga Republike Hrvatske;
3. da su upisani u Registar neprofitnih organizacija pri Ministarstvu financija;
4. da su uskladili svoje statute s odredbama Zakona o udrugama te podnijeli zahtjev Uredu državne uprave za promjenu podataka u Registru;
5. da uredno ispunjavaju obveze iz ranije sklopljenih ugovora o financiranju iz javnih izvora;
6. da se protiv osobe ovlaštene za zastupanje udruge i voditelja projekta/programa ne vodi kazneni postupak i nije pravomoćno osuđen za prekršaje i kaznena djela sukladno odredbama Uredbe;
7. da vode transparentno financijsko poslovanje u skladu sa zakonskim propisima,
8. da nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Općine.

 **Uz gore navedene obrasce, prijavitelji su obvezni dostavi i sljedeću dokumentaciju:**

1. Izvadak (ne stariji od tri mjeseca od objave javnog natječaja) ili preslika Rješenja iz Registra udruga Republike Hrvatske;
2. Ukoliko udruga nije ishodila novo Rješenje Ureda državne uprave, a uredno je predala Zahtjev za upis promjena u Registru, potrebno je dostaviti dokaz o podnošenju zahtjeva;
3. Uvjerenje nadležnog suda, ne starije od šest (6) mjeseci od dana objave javnog poziva, da se protiv osobe ovlaštene za zastupanje udruge (koja je potpisala obrasce za prijavu programa i koja je ovlaštena potpisati ugovor o financiranju) i voditelja programa ne vodi prekršajni, odnosno kazneni postupak u skladu s odredbama Uredbe ili pisanu izjavu o nekažnjavanju;
4. Izjavu o nepostojanju dvostrukog financiranja,
5. Potvrdu Porezne uprave o nepostojanju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu ne stariju od 30 dana.

*Napomena:*

 Potvrdu suda o nekažnjavanju izdaje Općinski sud koji je nadležan za područje na kojem osoba ovlaštena za zastupanje ima prebivalište ili je potrebno ispisati osobnu izjavu o nekažnjavanju

 Potvrdu o nepostojanju duga prema Općini Babina Greda nije nužno dostavljati jer će stanje duga po službenoj dužnosti utvrditi Jedinstveni upravni odjel Općine Babina Greda.

***Neprihvatljivi prijavitelji***

Pravo prijave na poziv nemaju:

* organizacije koje su osnovane za stjecanje dobiti, obrti i trgovačka društva;
* udruge koje nisu upisane u Registar neprofitnih organizacija;
* strukovne udruge čiji rad/djelatnost nije direktno ili indirektno vezana za sport,
* udruge koje su nenamjenski trošile prethodno dodijeljena sredstva iz Programa javnih potreba Općine Babina Greda (nemaju pravo prijave sljedeće godine, računajući od godine u kojoj su provodile program);
* udruge koje su u stečaju;
* udruge koje imaju dugovanja prema državnom proračunu, proračunu Općine Babina Greda, te drugim javnim tijelima;
* udruge čiji je jedan od osnivača politička stranka.

**2.2. TROŠKOVI KOJI ĆE SE FINANCIRATI**

***Prihvatljivi izravni troškovi***

Pod **izravnim troškovima** podrazumijevaju se troškovi koji su neposredno povezani uz provedbu pojedinih aktivnosti prijavljenog programa

Sredstvima Poziva **smiju se financirati samo stvarni i prihvatljivi troškovi nastali provođenjem projekta/ programa.** Prilikom procjene projekta/programa ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Prihvatljivim troškovima podrazumijevaju se troškovi koji su neposredno povezani uz provedbu pojedinih aktivnosti predloženog programa ili projekta kao što su:

* **troškovi najma** dvorane, sportskih terena, sportskih objekata za održavanje treninga inatjecanja sportaša;
* **troškovi stručnog rada** trenera i sportskih djelatnika za provođenje programa;
* **troškovi natjecanja** – kotizacija, članarina, troškovi sudaca, troškovi delegata, troškovislužbenih osoba na natjecanjima, troškovi prijevoza;
* **troškovi nabavke opreme** nužne za provedbu projekta/programa koja mora bitispecificirana po vrsti i iznosu;
* **grafičke usluge** (grafička priprema, usluge tiskanja letaka, brošura,majicai sl. pri čemutreba navesti vrstu i namjenu usluge, količinu, jedinične cijene);
* **usluge promidžbe** (održavanje internetskih stranica, obavijesti u tiskovinama, promidžbenimaterijal);
* **troškovi putovanja** (troškovi prijevoza- priznaju se ako je putovanje potrebno za provedbuaktivnosti, a koristi se ekonomski najisplativija opcija);
* **troškovi smještaja** priznaju se jedino ako su neposredno povezani s provedbom projektnihaktivnosti i to do razine smještaja kategoriziranog s maksimalno tri (3) zvjezdice (hotel, apartman, privatni smještaj);
* **putni troškovi** (putni nalozi) koji mogu biti isključivo u svrhu obavljanja osnovnih aktivnostikluba;
* **knjigovodstvene (računovodstvene) usluge;**
* **ostali troškovi** koji su izravno vezani za provedbu aktivnosti programa ili projekta.

 Iz sredstava koja se traže za provedbu projekta/programa ne smije se isplaćivati regres ili druge slične naknade zaposlenicima i članovima prijavitelja.

U okviru programa/projekta će se financirati aktivnosti koje su direktno povezane s ostvarenjem cilja definiranog prijavljenim programom odnosno projektom i doprinose pozitivnim promjenama, kojima se potiče razvoj i zadovoljavaju javne potrebe građana Općine Babina Greda.

***Aktivnosti koje nisu prihvatljive za financiranje***

U okviru programa/projekta nisu prihvatljive aktivnosti od kojih isključivu korist imaju voditelji projekta/programa, manji broj članova organizacije ili s njima povezani subjekti te aktivnosti koje nisu skladu s Javnim natječajem.

***Prihvatljivi neizravni troškovi***

 Korisniku sredstava može se odobriti do najviše **25% ukupno odobrenog iznosa** **financiranja iz proračuna Općine Babina Greda za pokrivanje dijela neizravnih troškova kao što su:**

* komunalne usluge (energija, voda, smeće i sl.),
* uredski materijal i sitni inventar,
* telefon, pošta i internet,
* reprezentacija (sendviči i sl., voda i drugo bezalkoholno piće koje je neophodno za provedbu aktivnosti).

***Neprihvatljivi troškovi***

 Iz sredstava se ne smiju isplaćivati dugovi prijavitelja i troškovi kamata, kao ni aktivnosti koje spadaju u redovitu djelatnost prijavitelja (primjerice troškovi održavanja skupštine, upravnoga odbora i slično), sukladno članku 33. Pravilnika o financiranju javnih potreba Općine Babina Greda.

 Također, neprihvatljivi troškovi su:

* kazne koje se ne odnose na kazne iz sportskih susreta u području natjecateljskog sporta, financijske globe i troškovi sudskih sporova;
* doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu;
* plaćanje neoporezivih bonusa zaposlenima,
* bankovne pristojbe za otvaranje, naknade za financijske transfere i druge pristojbe u potpunosti financijske prirode;
* troškovi koji su već bili financirani iz javnih izvora odnosno troškovi koji se u razdoblju provedbe projekta/programa financiraju iz drugih izvora;
* kupnja rabljene opreme, strojeva i namještaja;
* kupovina zemljišta ili građevina;
* doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika;
* donacije u dobrotvorne svrhe;
* zajmovi drugim organizacijama ili pojedincima;
* ulaganja u kapital ili kreditna ulaganja, jamstveni fondovi;
* reprezentacija (catering, hrana i piće) koja nije direktno povezana s natjecanjem;
* putni nalozi igračima koji nisu povezani s osnovnom djelatnošću kluba (sastanci, seminari i sl.)
* drugi troškovi koji nisu u neposrednoj povezanosti sa sadržajem i ciljevima projekta.

**3. NAČIN PRIJAVE**

Za prijavu na Natječaj prijavitelji moraju **popuniti** propisane natječajne **obrasce i dostaviti svu potrebnu dokumentaciju** navedenu u Uputama. Prijavitelji su dužni popuniti sva polja u obrascima.

Potrebno je ispuniti sve tražene podatke, ispisati obrazac, potpisati ga i dostaviti poštom ili osobno u pisarnicu Općine Babina Greda. **Obrasci u kojima nedostaju podaci vezani uz sadržaj programa neće biti uzeti u razmatranje.** **U slučaju da se određene stavke, odnosno aktivnost ne planira provoditi (kao npr. uključivanje volontera i sl.) uz istu je potrebno upisati N/P (nije primjenjivo).** Prostor za odgovore nije ograničen, te u slučaju potrebe za dodatnim prostorom prijavitelj može slobodno dodati retke u tablice ili druge dijelove obrasca.

Obrazac je potrebno ispuniti na računalu ili ručno tiskanim slovima.

|  |
| --- |
| **Ako obrazac nije u cijelosti ispunjen prijava programa/projekta će se smatrati nevažećom.** |

**3.1. GDJE POSLATI PRIJAVU**

Obvezne obrasce i propisanu dokumentaciju potrebno je poslati u papirnatom obliku te dostaviti u 1 (jednom) primjerku. Prijava u papirnatom obliku sadržava obvezne obrasce vlastoručno potpisane od strane osobe ovlaštene za zastupanje i ovjerene službenim pečatom prijavitelja.

Navedenu tiskanu natječajnu dokumentaciju potrebno je dostaviti u zatvorenoj omotnici, preporučeno poštom na adresu ili osobno u pisarnicu Općine Babina Greda:

**OPĆINA BABINA GREDA**

**Vladimira Nazora 3**

**32 276 Babina Greda**

**s naznakom: ''*Javni natječaj za financiranje potreba udruga u sportu za 2017. godinu''.***

**Na vanjskom dijelu omotnice potrebno je istaknuti puni naziv i adresu prijavitelja.**

**Prijave koje nisu dostavljene na propisani način i ne sadrže svu dokumentaciju koja je propisana Pozivom, neće biti uzete u daljnje razmatranje.**

**3.2. DATUM OBJAVE POZIVA I ROK ZA PODNOŠENJE PRIJAVE**

Poziv je otvoren danom objave na internetskim stranicama Općine Babina Greda **od 10. siječnja 2017. godine.**

**Rok** za prijavu na Poziv je **09. veljače 2017. godine do 10:00 sati bez obzira na način dostave.** Sve prijave poslane nakon navedenog roka neće biti uzete u razmatranje. Prijava je dostavljena u roku ako je na prijamnom žigu razvidno da je do toga dana zaprimljena u pisarnici Općine Babina Greda ili poslana preporučenom pošiljkom (žig poštanskog ureda).

U slučaju da je prijava dostavljena osobno u pisarnicu, a na istu će se naznačiti datum i vrijeme prijave. Ako je prijava dostavljena poštom, vrijedit će datum koji je pečatom naznačen na omotnici.

Obrasci za prijavu zajedno s detaljnim uputama za prijavljivanje nalaze se na internetskim stranicama Općine Babina Greda.

**3.3. KOME SE OBRATITI UKOLIKO IMATE PITANJA**

Sva pitanja vezana uz Poziv mogu se postaviti elektroničkim putem, slanjem upita na sljedeću adresu elektroničke pošte: opcinababinagreda@gmail.com najkasnije do 01. veljače 2017. godine, te na adresu Vladimira Nazora 3, 32 276 Babina Greda.

Odgovori na pojedine upite u najkraćem mogućem roku dostaviti će se na način na koji je isti i upućen, također objavit će se i na web stranici Općine Babina Greda, [www.babinagreda.hr](http://www.babinagreda.hr) .

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

**4. PROCJENA PRIJAVA I DONOŠENJE ODLUKE O DODJELI SREDSTAVA**

Procjenu prijavljenih programa provodi POVJERENSTVO.

**4.1. POSTUPAK ADMINISTRATIVNE PROVJERE**

Davatelj financijskih sredstava ustrojava posebno tijelo za provjeru formalnih uvjeta poziva (dalje: Povjerenstvo).

Povjerenstvo utvrđuje:

* je li zatraženi iznos sredstava unutar financijskih pragova postavljenih u natječaju ili javnom pozivu
* ako je primjenjivo, je li lokacija provedbe projekta prihvatljiva
* ako je primjenjivo, jesu li prijavitelj i partner prihvatljivi sukladno uputama za prijavitelje natječaja
* jesu li dostavljeni, potpisani i ovjereni svi obvezni obrasci te
* jesu li ispunjeni drugi formalni uvjeti natječaja.

O svim pristiglim prijavama vodi se zapisnik. Sve se prijave urudžbiraju po redu zaprimanja, a osoba zadužena za praćenje prijava na Poziv vodi posebnu evidenciju. Povjerenstvo obavlja uvid u dostavljenu dokumentaciju i o tome vodi evidenciju na posebnom obrascu (OBRAZAC za utvrđivanje propisanih uvjeta prijave na Javni natječaj).

Članice/članove Povjerenstva imenuje općinski načelnik Općine Babina Greda.

Članice/članovi Povjerenstva prije početka rada u Povjerenstvu ne smiju biti u sukobu interesa, o čemu moraju potpisati posebnu izjavu. Svaka/svaki članica/član Povjerenstva potpisom dokazuje točnost utvrđenoga te da je dokumentacija pregledana.

U slučaju utvrđivanja sitnih nedostataka, npr. pogrešan OIB, pogrešna adresa, pogrešni kontakt podaci, korisnik je dužan u roku 48 sati nakon ukazivanja na iste, ukloniti ih tj. dostaviti ispravne podatke. Korisnik će biti kontaktiran na osnovu kontakt podatak koje je naveo u Opisnom obrascu – Prijavnici. U slučaju pogrešnih kontakt podatak, prijava će biti odbačena.

**Prijave projekata/programa koje ne udovoljavaju uvjetima Poziva** (zakašnjele prijave, prijave koje ne sadrže svu Pozivom propisanu, potpisanu i ovjerenu dokumentaciju ili prijava podnesena na neki drugi način odnosno suprotno uvjetima iz Poziva), **neće se razmatrati**, o čemu će prijavitelji biti obaviješteni pisanom obavijesti u roku od osam (8) radnih dana s naznakom razloga zbog kojih prijava ne zadovoljava propisane uvjete Poziva.

Nakon provjere svih pristiglih i zaprimljenih prijava u odnosu na formalne uvjete Poziva, Povjerenstvo izrađuje popis svih prijavitelja koji su zadovoljili formalne uvjete, čije se prijave stoga upućuju na procjenu kvalitete, kao i popis svih prijavitelja koji nisu zadovoljili formalne uvjete Poziva.

**Prijavitelji koji nisu zadovoljili propisane uvjete Poziva mogu uložiti prigovor u roku od osam (8) dana od primitka obavijesti.** O prigovoru odlučuje Načelnik u roku od 3 dana od dana zaprimanja prigovora.

Povjerenstvo zadržava pravo da odobri manji iznos financijskih sredstava od zatraženih u slučaju da procjeni da je manji iznos dostatan za uspješnu provedbu projekta / programa

**Naknadne nadopune dokumentacije prijave moguće su u slučaju manjih tehničkih pogrešaka, (nedostaje potpis na jednom od obrazaca), tj. u slučajevima kada naknadna nadopune ne utječe na stvarnu kvalitetu prijave.**

**4.2. POSTUPAK OCJENE KVALITETE PROGRAMA**

Povjerenstvo daje ocjenu kvalitete programa i prijedlog za financijsku potporu (OBRAZAC za procjenu kvalitete/vrijednosti projekta).

Razmatraju se samo oni projekti koji su udovoljili propisanim uvjetima Poziva.

Svaka prijava ocjenjuje se temeljem kriterija za vrednovanje projekta.

**5. OBAVIJEST O DONESENOJ ODLUCI I DODJELI FINANCIJSKIH SREDSTAVA**

Svi prijavitelji čije su prijave ušle u postupak ocjene, biti će obaviješteni o donesenoj odluci o dodjeli financijskih sredstava projekta u sklopu Poziva.

U slučaju da prijavitelj nije ostvario dovoljan broj bodova, obavijest mora sadržavati razloge za dodjelu manje ocjene od strane Povjerenstva.

**Prije** konačnog potpisivanja ugovora s korisnikom sredstava, a temeljem procjene Povjerenstva, **davatelj može tražiti reviziju obrasca proračuna** kako bi procijenjeni troškovi odgovarali realnim troškovima u odnosu na predložene aktivnosti.

Općina Babina Greda će u roku od osam (8) radnih dana od dana donošenja odluke o dodjeli financijskih sredstava, obavijestiti udruge čiji projekti ili programi nisu prihvaćeni za financiranje o razlozima ne financiranja njihovog projekta ili programa, uz navođenje ostvarenog broja bodova po pojedinim kategorijama ocjenjivanja i obrazloženja iz opisnog dijela ocjene ocjenjivanog programa ili projekta.

Prijaviteljima kojima nisu odobrena financijska sredstva može se, na njihov zahtjev, omogućiti uvid u zbirnu ocjenu njihovog programa te ujedno imaju pravo na prigovor na natječajni postupak te eventualno bodovanje nekog kriterija sa 0 bodova, ukoliko udruga smatra da je u prijavi dostavila dovoljno argumenata za drugačije bodovanje, u roku od osam (8) dana od dana primitka obavijesti o rezultatima Poziva.

Odluku po prigovoru donosi Načelnik Općine Babina Greda

Prigovor se ne može podnijeti na odluku o neodobravanju sredstava ili visini dodijeljenih sredstava.

Općina Babina Greda će **ukupna sredstva** za financiranje programa udruga u sportu dodijeljenih po ovom Javnom natječaju, **doznačiti, u roku od 60 dana od dana potpisivanja ugovora.**

**6. NAPOMENA: Završni izvještaj sa pripadajućom dokumentacijom mora se dostaviti zaključno sa 31. siječnja 2018.g. Prijavitelj samom prijavom pristaje na uvjete navedene u natječaju, te u slučaju ne poštivanja navedenog roka dostave završnog izvještaj dužan je vratiti cjelokupan iznos dodijeljenih sredstava, te, gubi pravo na prijavu na novi natječaj u vremenu trajanja od jedne godine.**

**7. POPIS NATJEČAJNE DOKUMENTACIJE**

1. Obrazac A4 - Javni natječaj

2. Obrazac A5 - Upute za prijavitelje

3. Obrazac B1 - Opisni obrazac

4. Obrazac B2 – obrazac proračuna

5. Obrazac B3 - Obrazac izjave o nepostojanju dvostrukog financiranja

6. Izjava o nekažnjavanju

7. Obrazac B4 - Obrazac Izjave o partnerstvu

8. Obrazac B10 Obrazac ugovora

9. Obrazac C2 - Obrazac za opisni izvještaj

10. Obrazac C3 - Obrazac za financijski izvještaj

REPUBLIKA HRATSKA

VUKOVARSKO - SRIJEMSKA ŽUPANIJA

OPĆINA BABINA GREDA

OPĆINSKI NAČELNIK

**Josip Krnić**